10. ΒΑΣΙΛΙΚΟΝ ΔΙΑΤΑΓΜΑ της 15/22 Μαΐου 1939 Περί του ελέγχου των εξαγομένων εις την αλλοδαπήν σαπώνων. (Κατά το άρθρ. 12 του Α.Ν. 1490/1938 περί ελέγχου εξαγωγικού εμπορίου). Άρθρ.1.-1.Ο έλεγχος των εξαγομένων εις την αλλοδαπήν σαπώνων ασκείται υπό του Γενικού Χημείου του Κράτους. Ωσαύτως και τα εργοστάσια σαπωνοποιΐας, τα εξάγοντα σάπωνας υπόκεινται εις τον τεχνικόν έλεγχον του Γ.Χ.Κ. 2.Ο ασκούμενος έλεγχος σκοπόν έχει όπως διαπιστωθή εάν οι εξαγόμενοι σάπωνες πληρώσι τους όρους τους καθοριζομένους δια του παρόντος ή και αν είναι άλλως πως νοθευμένοι. Άρθρ.2.-1.Κατά την εξαγωγήν εις την αλλοδαπήν σαπώνων, η τελωνειακή αρχή, άμα τη καταθέσει της σχετικής διασαφήσεως εξαγωγής, ειδοποιεί το αρμόδιον παράρτημα του Γ.Χ.Κ. όπως μεριμνήση δια την δειγματοληψίαν των εξαγομένων σαπώνων. 2.Το παράρτημα προβαίνει το ταχύτερον εις την δειγματοληψίαν των εξαγομένων σαπώνων, λαμβανομένου δείγματος εις διπλούν εξ εκάστου είδους εξαγομένων σαπώνων. Τα δείγματα σφραγίζονται δια της σφραγίδος του παραρτήματος και της του εξαγωγέως. Δια την γενομένην δειγματοληψίαν συντάσσεται πρωτόκολλον εις διπλούν, όπερ υπογράφεται υπό του ενεργήσαντος ταύτην χημικού του Γ.Χ.Κ. και του εξαγωγέως. Το εν των πρωτοκόλλων παραλαμβάνει ο ενεργήσας την δειγματοληψίαν χημικός του Γ.Χ.Κ., το δε έτερον παραδίδεται εις τον εξαγωγέα. Εν τω πρωτοκόλλω δειγματοληψίας αναφέρεται το όνομα του εξαγωγέως, τα στοιχεία της διασαφήσεως εξαγωγής, το ποσόν των δειγματισθέντων κιβωτίων, οι επ’ αυτών αριθμοί και διακριτικά σημεία, ως και το μικτόν και καθαρόν βάρος των εξαγομένων σαπώνων ως και το συμφώνως τοις φορτωτικοίς εγγράφοις, τιμολογίοις κλπ. τυχόν ποσόν προσθέτων επιβαρύνσεων και το ποσόν των ενεχομένων λιπαρών οξέων. Σελ.232 Εν η περιπτώσει δεν υφίσταται εν τη έδρα του τελωνείου παράρτημα του Γ.Χ.Κ., τότε η τελωνειακή αρχή προβαίνει εις την ενέργειαν της δειγματοληψίας κατά τα ανωτέρω και την αποστολήν του εις διπλούν ληφθέντος δείγματος εις το πλησιέστερον παράρτημα ή την γενικήν διεύθυνσιν του Γ.Χ.Κ., εάν η αποστολή εις αυτήν του δείγματος τυγχάνη ευχερεστέρα. Τα δειγματισθέντα κιβώτια των προς εξαγωγήν σαπώνων παρακολουθούνται υπό της τελωνειακής αρχής μέχρι της εξαγωγής αυτών απαγορευομένης πάσης μεταβολής εις αυτά. 3.Το παράρτημα του Γ.Χ.Κ. προβαίνει αμέσως εις την χημικήν ανάλυσιν του ενός των δειγμάτων, κοινοποιεί δε το αποτέλεσμα μετά της σχετικής γνωματεύσεως αυτού εις την τελωνειακήν αρχήν, ήτις συμφώνως προς την γνωμάτευσιν τούτην επιτρέπει την εξαγωγήν εάν οι σάπωνες ήθελον ευρεθή πληρούντες τους όρους τους δια του άρθρ. 4 του παρόντος καθοριζομένους και ουχί άλλως πως νοθευμένοι, απαγορεύει δε ταύτην εν εναντία περιπτώσει. Το αποτέλεσμα της χημικής αναλύσεως κοινοποιείται υπό του παραρτήματος και εις τον εξαγωγέα. 4.Ο εξαγωγεύς δικαιούται να ζητήση την επανάληψιν της χημικής αναλύσεως, δι’ αιτήσεώς του προς το αρμόδιον παράρτημα του Γ.Χ.Κ. υποβαλλομένης εντός πέντε ημερών από της κοινοποιήσεως αυτώ του αποτελέσματος αυτής. Η επανάληψις της χημικής αναλύσεως γίνεται εν τη γεν. διευθύνσει του Γεν. Χημείου του Κράτους, προς ην υποβάλλεται αμέσως υπό του οικείου παραρτήματος το έτερον των δειγμάτων μετ’ αντιγράφου του πρωτοκόλλου δειγματοληψίας και αντιγράφου της εκθέσεως της χημικής αναλύσεως του πρώτου δείγματος. Το αποτέλεσμα της δευτέρας χημικής αναλύσεως είναι υποχρεωτικόν δια τον εξαγωγέα. Τούτο κοινοποιείται υπό της γενικής διευθύνσεως του Γ.Χ.Κ. εις το αρμόδιον παράρτημα, την τελωνειακήν αρχήν και τον εξαγωγέα. Εν η περιπτώσει κατά την επανάληψιν της χημικής αναλύσεως αποδειχθή ότι πρόκειται περί σαπώνων πληρούντων τους όρους τους καθοριζομένους δια του άρθρ. 4 του παρόντος, και ουχί άλλως πως νοθευμένων η τελωνειακή αρχή επιτρέπει την εξαγωγήν αυτών. Εάν κατά την επανάληψιν της χημικής αναλύσεως, κατά τα ανωτέρω, ευρεθώσιν οι σάπωνες μη πληρούντες τους όρους τους δια τους σάπωνας δια του παρόντος καθοριζομένους ή άλλως πως νοθευμένοι, ο ζητήσας την επανάληψιν της αναλύσεως υποχρεούται εις την καταβολήν της, κατά το Δ/μα της 10 Απρ. 1930 περί εκτελέσεως της παρ. 2 του άρθρ. 2 του ν. 4328/1929 περί συστάσεως Γενικού Χημείου του Κράτους, οριζομένης αποζημιώσεως δι’ εκτέλεσιν χημικής αναλύσεως. 11.Ε.δ.10 ΄Ελεγχος εξεγομένων γεωργικών προϊόντων 5.Εάν εκ του αποτελέσματος της χημικής αναλύσεως της γενομένης υπό του παραρτήματος του Γ.Χ.Κ. αποδειχθή ότι οι προς εξαγωγήν σάπωνες δεν πληρούσι τους όρους τους δια τους σάπωνας δια του παρόντος καθοριζομένους ή εισίν άλλως πως νοθευμένοι και δεν ζητηθή υπό του εξαγωγέως η επανάληψις της χημικής αναλύσεως ή εάν εκ του αποτελέσματος της δευτέρας αναλύσεως αποδειχθή ότι οι προς εξαγωγήν σάπωνες δεν πληρούσι τους όρους τους δια τους σάπωνας δια του παρόντος καθοριζομένους ή εισίν άλλως πως νοθευμένοι ο προϊστάμενος του παραρτήματος του Γ.Χ.Κ. δι’ εγγράφου αυτού προς το Ανώτ. Πειθαρχικόν Συμβούλιον το προβλεπόμενον υπό του άρθρ. 6 του Α.Ν. 1490/1938, συνοδευομένου υπό αντιγράφων της εκθέσεως χημικής αναλύσεως και πάντων των λοιπών σχετικών ζητεί την δίωξιν του εξαγωγέως. Άρθρ.3.-1.Ο εξαγωγεύς του σάπωνος δύναται να ζητήση, προ της καταθέσεως της διασαφήσεως εξαγωγής, την εν τω εργοστασίω ή αποθήκη αυτού δειγματοληψίαν των προς εξαγωγήν σαπώνων. Η δειγματοληψία ενεργείται κατά τα ως ανωτέρω οριζόμενα, σφραγιζομένων μετά το πέρας αυτής, δια της σφραγίδος της υπηρεσίας των δειγματισθέντων κιβωτίων. Περί της γενομένης σφραγίσεως γίνεται μνεία εν τω πρωτοκόλλω δειγματοληψίας, κατά τα λοιπά δε τηρούνται τα εν τω προηγουμένω άρθρω οριζόμενα. 2.Εάν το εργοστάσιον ή η αποθήκη του εξαγωγέως κείται εν Αθήναις η ως άνω αίτησις δειγματοληψίας υποβάλλεται εις το εν Αθήναις παράρτημα αυτού, όπερ προβαίνει εις την κατά τα ανωτέρω δειγματοληψίαν και λοιπάς περαιτέρω ενεργείας. 3.Κατά τας ως άνω περιπτώσεις της εν τω εργοστασίω δειγματοληψίας, η τελωνειακή αρχή προκειμένου συμφώνως με την οικείαν έκθεσιν χημικής αναλύσεως να επιτρέψη την εξαγωγήν, δέον προηγουμένως να ελέγχη την ταυτότητα των εξαγομένων δοχείων και το αλύμαντον των επιτεθειμένων επ’ αυτών σφραγίδων. Άρθρ.4.-1.Οι εξαγόμενοι εις την αλλοδαπήν σάπωνες εν γένει δέον να μη περιέχωσι ελεύθερον άλκαλι εις ποσόν ανώτερον των εκάστοτε επιτρεπομένων, δια τους σάπωνας εσωτερικής εμπορίας, ορίων. 2.Οι εξαγόμενοι εις την αλλοδαπήν σάπωνες, εφ’ όσον δεν δηλούνται εν τοις φορτωτικοίς εγγράφοις και τιμολογίοις ότι έχουσι προσθέτους επιβαρύνσεις, δέον να μη περιέχωσι ποσόν αδιαλύτων ουσιών εν οινοπνεύματι ανώτερον των 2%, ουδέ ρητίνην. 3.Εάν οι εξαγόμενοι σάπωνες, δεν εξάγωνται ως εστερημένοι επιβαρύνσεων, δέον να αναφέρεται εν τοις φορτωτικοίς εγγράφοις, τιμολογίοις κλπ. το ποσόν και το είδος της περιεχομένης προσμίξεως (αδιάλυτα εις οινόπνευμα και είδος αυτών, ποσότης ρητίνης κλπ.) δέον δε το ποσόν των προσμίξεων να μη είναι ανώτερον του δηλουμένου, επιτρεπομένης ανοχής επί πλέον 10%. 4.Εκ των αυτών φορτωτικών εγγράφων δέον να εμφαίνηται το ποσόν των ενεχομένων λιπαρών οξέων, επιτρεπομένης ανοχής επί έλαττον ουχί μείζονος των 5%. 5.Οι εξαγόμενοι σάπωνες δέον επίσης να πληρώσι τους υπό της νομοθεσίας της χώρας προορισμού καθωρισμένους τυχόν ειδικούς όρους, η μη πλήρωσις των οποίων θα συνεπήγετο την απαγόρευσιν της εισαγωγής αυτών. 6.Ο εξαγωγεύς σαπώνων δύναται δι’ αιτήσεως αυτού προς το αρμόδιον παράρτημα του Γ.Χ.Κ. να ζητήση και λάβη επίσημον αντίγραφον της γενομένης εξετάσεως ή πιστοποιητικόν βάσει της χημικής αναλύσεως του εξετασθέντος δείγματος του εξαγομένου προϊόντος. Η έκδοσις του αντιγράφου ή του πιστοποιητικού τούτου γίνεται τη καταβολή της, κατά το Δ/μα της 10-4-1930 περί εκτελέσεως της παραγρ. 2 του άρθρ. 2 του ν. 4328/1929 περί συστάσεως Γενικού Χημείου του Κράτους οριζομένης αποζημιώσεως δι’ εκτέλεσιν χημικής αναλύσεως. 